Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: 2009. évi CI. törvény
Paragraph Index: 335

19. Az Egyezmény 25. cikkéhez (Autópályák és hasonló jellegû utak.) Az 1. bekezdés helyébe a következõ rendelkezés lép: „Az autópályákon és a ráhajtásra vagy a letérésre szolgáló, autópályaként jelzett különleges utakon: (a) tilos a közlekedés a gyalogosok, az állatok, a kerékpárok és – amennyiben nem minõsülnek motorkerékpároknak – a segédmotoros kerékpárok, továbbá a gépjármûveken és pótkocsijaikon kívül minden más jármû, valamint az olyan gépjármûvek vagy pótkocsijai számára, amelyek szerkezetüknél fogva nem alkalmasak arra, hogy sík úton elérjenek egy, a nemzeti jogszabályokban megállapított sebességet, amely azonban az óránként 40 km-nél (25 mérföldnél) kisebb nem lehet; (b) tilos a vezetõknek: (i) jármûvel a megjelölt várakozóhelyen kívül máshol megállni és várakozni; a jármû kényszerû megállása esetén a vezetõje köteles erõfeszítést tenni, hogy a jármûvet az úttestrõl, valamint a leálló sávról is eltávolítsa, és ha ezt nem képes megtenni, haladéktalanul megfelelõ távolságban jelezni köteles a jármû jelenlétét, hogy a többi közeledõ vezetõt kellõ idõben figyelmeztesse; ha olyan jármûrõl van szó, amelyre az Egyezmény 23. cikkének 5. bekezdése vonatkozik, ajánlatos, hogy a nemzeti jogszabályokelõírják az Egyezmény 5. Függelékének 56. bekezdésében említett berendezések egyikének a használatát; (ii) megfordulni vagy hátramenetet végezni vagy a középsõ elválasztó terepsávra ráhajtani, ideértve a két úttestet egymással összekötõ keresztirányú szakaszokat is; (c) a felvonulásokat, tüntetéseket, gyûléseket, reklámcélú autófelvonulásokat, autó-motorsport eseményeket és jármûvekvagy jármû prototípusokmûszakitesztjeit meg kelltiltani a nemzeti jogszabályokbanelõírhatófeltételeknek megfelelõen.” A cikk az 1. bekezdést követõen a következõ rendelkezéssel egészül ki: „Ha az autópályán azonos forgalmi irányban három vagy több forgalmi sáv van, a 3500 kg megengedett legnagyobb tömeget meghaladó áruszállításra szolgáló jármûvek, valamint a 7 m-nél hosszabb jármûszerelvények vezetõi csak az úttestnek a forgalom iránya szerinti széléhez legközelebb esõ két forgalmi sávot vehetik igénybe.” A cikk a 3. bekezdést követõen a következõ rendelkezéssel egészül ki: „Az ideiglenes szerkezet közbeiktatásával vontatott jármûvek autópályára való bejutását meg kell tiltani, hacsak a nemzeti jogszabályok kivételeket nem biztosítanak. Azok az autópályán meghibásodott jármûvek, amelyeket egy ideiglenes vontatás céljára szolgáló szerkezet közbeiktatásával vontatnak, az autópályát a legközelebbi kijáratnál el kell hagyják. Ezen szabály szempontjából az ideiglenes vontatás céljára szolgáló szerkezet alatt a kötél, acélsodrony stb. értendõk.” A 4. bekezdés helyébe a következõ rendelkezés lép: „A jelen cikk elõbbi bekezdései alkalmazása szempontjából autópályának kell tekinteni a gépjármû-forgalom céljára fenntartott és megfelelõen így jelzett, az út menti ingatlanokhoz be- vagy kijárattal nem rendelkezõ egyéb utakat.”

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes